經數: 四七八

經名: 大乘頂王經

頁數: 六○一

上        欄

生法又滅法    此二不可得

一切法悉空    無法而可得

汝應如是知    我所說深法

菩提無言說    亦無有作者

若得菩提時    於三有明了

若分別菩提    不名心菩提

行及於菩提    無有分別相

一切物無生    心自性亦無

以自性無故    此是涅槃相

畢竟無有生    心之不可得

以自性無故    非滅非非滅

若知此義者    一切法自性

彼無有生故    則無有違諍

聞說甚深法    不生驚怖者

應知彼衆生    佛說爲菩薩

爾時善思惟童子. 以偈白佛

世尊無上師    爲我故出世

於此法中說    異相心唯名

牟尼出於世    佛生不思議

永斷諸魔網    而現正法網

我斷生死盡    不久至道場

若無異想者    以相故演說

世尊說可心    見已入涅槃

度脫諸世間    斷絶諸疑惑

爾時世尊. 告善思惟童子言. 無疑惑行是菩

薩行. 護念之行是菩薩行. 無分別行離一切

過. 以甚深行憐愍一切諸衆生等是菩薩行.

善思惟. 相行虛妄行是欲相. 捨於欲行離諸

瞋恨. 於一切衆生其心平等. 以心不可得故.

中       欄

行大慈行以心法故. 行大施行以不捨故. 行

無疑行以不見他故. 行無惱熱行以淸□故.

行精進行無疲倦故. 行三昧行心無邊故. 行

於智行知一切法相故. 行無畏行無怯弱故.

行無障行成就如來影像勝行故. 觀察十方

一切世界以無滯行故. 爾時世尊. 而說偈

言

說諸菩薩行    遠離諸疑惑

行及於愚癡    二俱不可得

非行以爲行    是諸菩薩行

若知此行者    斯人行無□

說諸菩薩等    護念於諸法

以心無所得    此是無上行

若說我修行    則住於顚倒

以住顚倒故    不能得無畏

此是言說行    言說不可得

若能如是知    行於無上乘

大乘無上乘    此乘無驚怖

驚怖及不驚    一切皆戱論

我說一切行    一切行皆無

若一切行無    是爲無上行

此行是甚深    護念一切法

護念及甚深    此一切分別

甚深及以行    此中二俱無

若知於此際    不分別諸法

無法可取著    無法不可著

此是諸法性    無性而演說

無堅無欲等    以心故顯說

文字不可得    此是無上句

下        欄

我以方便說    聞者勿生怖

以心不可得    亦無破壞相

此諸衆生行    理實不可得

若能如是知    是名善修學

一切衆生無    故我說衆生

而衆生法爾    此道是無上

若心若衆生    畢竟不可得

此是第一義    而大慈故說

菩薩摩訶薩    世間大施主

以修常施故    故名爲施主

若法不可得    一切法皆無

是時修施者    菩薩無智故

若法不可得    於高下法中

以不驚怖故    名爲眞施主

若佛不可得    法則不思議

此名眞持戒    諸法無所依

佛境不思議    爲諸菩薩說

愚者不覺知    禁戒不淸淨

於衆生起忍    衆生不可得

此是無上忍    於此法中說

若心不可得    亦無有分別

此是無上忍    以法不可得

若起疲倦時    菩薩應遠離

如是上精進    以名字故說

身心直精進    不倚於諸法

此是上精進    爲諸菩薩說

菩薩於法中    若不起疲倦

無功而精進    勤精進無上

於內外法中    心性不可得

經數: 四七八

經名: 大乘頂王經

頁數: 六○二

上       欄

其心善調柔    以心無得故

攀緣及以心    自性無所有

無心三摩提    是故名三昧

善逝爲我說    此三摩跋提

若不離此法    我說善調伏

不以智慧知    法有少自性

自性及以法    此二畢竟無

不得一切法    心識之境界

不以智知法    自性畢竟無

若能如是知    是菩薩念力

行於第一義    非世間境界

一切衆無實    而爲說正說

於彼大衆中    不起衆生想

彼衆生如幻    其幻畢竟無

聞如是說時    不生於□想

若自他等法    此二畢竟無

聞說如是法    不生於□想

內外等二法    智者不所行

心無高下故    一切世間等

一切法無□    猶如空中[&FFFF]#

法自性亦爾    如彼空中[&FFFF]#

菩薩如是知    名爲善通達

明了一切法    知衆生所行

衆生不可得    心法亦復然

智明了諸界    其界畢竟無

我說入此門    行於無上道

得如是道已    知諸衆生行

界及於衆生    此二俱無實

如是第一智    知於一切法

中       欄

於內外法中    智慧無所著

遠離無著法    是名爲實際

此法不思議    名爲諸佛法

此法無所有    無亦畢竟無

如是修行時    不著於此世

此智名無滯    名爲諸佛智

諸法不思議    於法理無實

以其法無故    佛法名覺者

諸佛及佛法    一切皆不著

不著於菩提    是名諸佛智

此乘是大乘    攝一切法門

度脫諸世間    世間不可得

一切諸世界    所有諸衆生

菩薩爲心法    皆親近恭敬

深觀此諸法    佛法不思議

以不得諸法    是人得菩提

菩提及以法    一切皆無相

如是觀察者    能盡於佛法

如是觀察時    於世間不著

以心不著故    能盡於菩提

復次善思惟. 諸菩薩摩訶薩. 未具莊嚴者我

今當說. 若有得聞如是法門不生驚怖. 當知

是人已近道場. 近佛境界住無障□解脫之

道. 觀察十方心無所著則爲諸佛. 以大慈大

悲不共佛法. 不觀頂相之所覆護. 聞說如是

甚深法門生信樂者. 則爲如來悉見悉知. 於

此經中不信樂者如來悉知. 若於此經生信

樂者. 是佛弟子我是其師. 爾時世尊. 而說偈

言

下          欄

我已坐道場    道場畢竟空

以不得菩提    安住於智中

其法無障□    法體畢竟無

若法畢竟無    解脫時乃知

於一切法中    智慧能到佛

一切法及智    此是佛所說

凡夫妄分別    說言有無著

諸佛不分別    菩薩及智者

觀察諸世間    世間華竟無

世間空寂故    觀智亦如是

衆生及以佛    無有分別相

以無分別故    名爲無上慈

盡諸衆生界    雖爲悲所觸

其悲無實事    悲及於實事

此凡夫境界    如虛空尺寸

本無當亦無    世間亦如是

是名無上悲    此是無上法

名爲諸佛法    心之不可得

善逝之所說    導師無上尊

心色不可得    如是法無色

隨世間故說    虛空無有邊

處處不可取    諸佛法如是

隨世間故說    此無上智慧

智慧不可得    以智不可得

彼智亦無實    此岸若彼岸

以相形故說    以彼取相故

不行甚深法    當知此法中

一切皆平等    若以相說者

則非善知識    自衆若他衆

經數: 四七八

經名: 大乘頂王經

頁數: 六○三

上      欄

若說有心者    以取相說故

彼非善知識    若謂法爲有

除遣得無法    童子我此法

不作如是說    我以知苦故

性中無苦惱    若如是說者

不入於此法    諸法本無集

名之以爲集    若說斷於集

則遠離此法    若於此定法

本無而分別    於本無法中

本來無有滅    若以分別說

本無今何滅    童子汝當知

此見非正見    修習於道者

以心故演說    付囑於心者

於道中修學    我說諸菩薩

大智大名稱    於當來世中

能解此深義    若有持此經

最勝之所說    多種諸善根

爲諸衆生故    善說修多羅

智者能受持    是人當來世

能護我正法    說於此法者

住如無分別    如此是菩提

菩提不可得

說此法時. 善思惟童子. 得無生法忍. 踊躍歡

喜得未曾有. 諸佛法常爲諸菩薩授記Ｃ時

現希有事. 爾時世尊. 從其面門放諸光明. 靑

黃赤白紫頗梨色. 此光出已遍照無量一切

世界上至梵世. 照世界已還至佛所. □佛三

□從佛頂入. 是時大地六種震動. 爾時空中

有諸天衆. 雨衆天華比水末香. 於虛空中作

中        欄

天伎樂出妙音聲. 爾時三千大千世界淸淨

莊嚴如[&FFFF]#單越. 爾時阿難. 從坐而起整理衣

服. 恭敬合掌白佛言. 世尊. 何因緣故如來現

此希有之事. 若無因緣如來則不現此瑞相.

爾時阿難. 而說偈言

無上導師人中尊    無緣則不現奇變

唯願世尊爲衆說    今此瑞相何因緣

諸天在於虛空中    供養最勝無上尊

歡喜踊躍而讚歎    善說微妙勝法門

譬如北方[&FFFF]#單越    種種妙華而莊嚴

此諸光明亦如是    照此世界皆嚴淨

一切諸佛法如是    爲諸菩薩授記Ｃ

放此妙色大光明    遍照十方從頂入

無上精進牟尼尊    現此光明希有事

如來何緣放斯光    唯願大悲爲我說

爾時世尊卽爲阿難. 而說偈言

善思惟童子    於諸如來所

廣種諸善根    當作人中尊

佛□阿難. 此善思惟童子. 於當來世當得供

養無數億佛. 於諸佛所信樂恭敬. 以諸供具

飮食衣服臥湯藥. 供養彼佛. 彼諸如來般

涅槃已. 取佛舍利起大寶塔高百千由旬. 一

切衆寶以爲嚴飾. 以一切華香寶幢幡蓋. □

檀比水種種末香伎樂歌頌. 供養讚歎彼諸

如來. 當得作佛號淨月如來應正遍知明行

足善逝世間解無上士調御丈夫天人師佛世

尊. 爾時世尊. 而說偈言

十方諸世界    珍寶滿其中

以此珍寶聚    奉施諸如來

下       欄

世間無上師    世尊之所說

若聞能受持    功德多於彼

爾時慧命舍利弗. 以偈白佛

甚深勝法門    最勝之所說

云何名此經    我等頂受持

於此法門中    不說一法無

有亦不可得    勝法門所說

一切有漏法    及以無漏法

於此不可得    微妙經所說

一切有爲法    及以無爲界

二俱不可得    於此經中說

世尊無上師    說於一切行

一切不可得    於此經中說

佛之所說法    於此亦不說

所說甚微妙    心我不可得

十方諸世界    世尊之所說

世界無自體    於此經中說

導師無上尊    唯願爲我說

云何名此經    我等當受持

聞如是語已    佛告舍利弗

此經名頂王    其頂畢竟無

大智汝當知    應如是受持

若能受持此    最勝之所說

彼人能覺知    諸天及世人

佛說此法時    衆中百萬人

諸善根增長    悉發菩提心

以得聞此經    甚深無上法

此衆必當得    世間無上尊

於甚深法中    皆悉明了知

經數: 四七八

經名: 大乘頂王經

頁數: 六○四

上        欄

此衆畢當作    受持此章句

若能受持此    所說頂王經

於一切法中    不生□望心

此中無一忍    亦無第二忍

若法不可得    亦無法可說

若有能受持    頂王修多羅

以觀此法故    能生於辯才

若有智女人    能受持此經

能速轉女身    成就丈夫法

以一知一切    以此一切知

諸法陀羅尼    於此經中說

言說一切法    容受於一切

如是說此分    法光靡不遍

彼彼諸世間    種種名應知

於處處說者    其法不可得

法不可攀緣    心之不可得

一切法如是    總持者安樂

若法不可得    法中無有無

此是諸法性    名之爲總持

若有能持此    所說頂王經

持法之光明    遍照一切處

一切法甚深    其法不可得

若法不可得    亦無所有無

若人具智慧    辯才無所□

乃能知此義    畢竟無有實

如阿□達龍    處空注大雨

水非從外來    不思議力爾

若欲知諸法    分別無所□

學此修多羅    不依一切法

中      欄

於此法門中    法無所從來

一切法無生    於此經中說

譬如日光明    光無所不至

此經亦如是    遍照一切法

若辯才比丘    應受持此經

學此修多羅    微妙頂王經

速疾能得成    不思議辯才

修學此經已    能利益世間

若有於此經    能信生隨喜

總持者難得    以不知味故

比丘比丘尼    若不修行此

行餘虛妄行    去我法甚遠

於我弟子中    若能修行此

能爲世間眼    一切無與等

如□利天王    能覆護世間

此經亦如是    能爲世間舍

如住須彌頂    見一切世間

如是住此經    觀察一切法

如夜火星流    一切皆悉見

持經者光明    一切法中勝

譬如日光明    遍照一切處

此經亦如是    能滅一切闇

如月在空中    照已而不住

此經亦如是    能照十方界

此印是法印    一切印所印

此印住世間    爲諸菩薩故

如虛空中印    本無當亦無

虛空及與印    二俱是分別

如是諸佛法    於此經中說

下         欄

諸佛不可說    法亦復如是

如王命將終    國嗣付長子

[&FFFF]#告群臣衆    悉以付我子

如是聖法財    賢聖所守護

付阿難比丘    爲諸菩薩說

守護持此經    爲諸菩薩故

成就善根者    此經入其手

若有能受持    演說此經者

是人必得佛    決定無有疑

若人心辯才    於法無依止

應受持演說    頂王勝法門

說於世間法    卽名爲菩提

如是無差別    通達於此經

於一切世間    此人無疑惑

能受持此經    亦爲他人說

聞如是經已    覺知諸佛法

以此甚深法    利益諸衆生

佛說此經時    諸佛皆稱讚

善哉無上尊    所說甚微妙

建此大法幢    法幢不思議

能以四句偈    爲衆生解說

此不思議經    若爲他解說

能觀無量法    法觀不思議

諸佛無上尊    永斷一切法

皆同說此經    不思議法門

爾時世尊說此偈已. 告阿難言. 若有比丘比

丘尼優婆塞優婆夷. 聞是法已. 受持讀誦爲

他解說. 所得功德甚多無量不可窮盡. 譬如

經數: 四七九

經名: 善思童子經卷上

頁數: 六○五

上      欄

虛空不可窮盡. 如是阿難. 若人於此甚深法

門. 受持讀誦一四句偈爲他解說其人功德

亦復如是說不可盡. 爾時世尊. 而說偈言

無邊甚深法    此經說大義

受持解說者    應善護此經

若以分別說    虛空尙可窮

於此經功德    說之不可盡

若受持此經    則爲已供養

十方世界中    一切諸世尊

十方世界中    所在大牟尼

受持此經者    則禮拜供養

十方世界中    十號具足尊

若有聞此經    則爲已供養

過去諸世尊    及以當來佛

十方世界中    現在人中尊

若有受持此    如來所說經

皆悉已供養    師子牟尼尊

以資生供養    此是世間智

受持此經者    無上智慧供

若人以珍寶    充滿十方界

持以施諸佛    其福德甚多

若復於此經    善學爲人說

此人所供養    佛說爲第一

我所說法中    心佛不可得

於此不驚怖    卽是供養佛

此第一供養    世間所不及

若不毁□者    亦名爲供養

諸佛及以法    心之不可得

此第一供養    最勝之所說

中     欄

然燈正遍知    以此法供養

此第一供養    爲諸菩薩說

我於彼世尊    以此供養已

然後得授記    當來世作佛

若欲心佛道    爲衆生上首

淨修行此道    而供養導師

如是供養已    得菩提不久

應修此供養    通達一切法

此第一供養    一切諸佛法

諸導師世尊    一切悉皆得

得入佛境界    佛智不思議

能作師子吼    我應受世供

作師子吼已    一切法無畏

度無量衆生    入無漏涅槃

佛說此經已. 善思惟童子及諸比丘僧. 一切

世間天人阿修羅乾□婆等聞佛所說. 皆大

歡喜信受奉行

大乘頂王經

善思童子經卷上

隋天竺三藏□那□多譯

如是我聞. 一時婆伽婆住毘耶離城. 在菴婆

羅波梨園內. 與諸聲聞八千比丘一萬菩薩.

如是大衆一切悉皆變化形服作諸天身. 爾

時世尊於晨朝時著衣持[&FFFF]#. 將此化衆前後

圍□. 入毘前離大城之中次第乞食. 漸漸行

下         欄

至毘摩羅詰離車之家. 當於是時毘摩羅詰

離車家內. 有一童子名曰善思. 是時善思在

於自家重閣之上□母抱持. 時彼童子手中

秉執一莖蓮華翫弄嬉戱. 而彼童子以其宿

植衆善所熏. 又佛世尊神通力故. 令此童子

忽然以偈白其□母. 作如是言

今有響微妙    □諸音樂聲

願□放我身    捨置於樓上

而此光明照    決是大丈夫

右足跨於□    欲入此城門

微妙令意喜    諸鳥鳴喚聲

我耳未曾聞    諸鳥如是唱

決定是調御    爲利益世間

右足跨於□    欲入此城門

如服諸瓔珞    遍體震鳴聲

其響妙□□    聞者皆歡喜

決定千輪足    威神莊嚴身

右足跨於□    欲入此城門

猶彼大地震    亦如打銅鍾

諸如是等聲    無有不聞者

決定彼人日    大聖之身光

欲入此大城    令衆生無畏

如諸林樹木    種種華莊嚴

各聞微妙音    衆生隨所樂

決定善安住    與願大龍王

右足跨於□    欲入此城門

如虛空光照    大地普皆明

日彩□不彰    此世尊金色

決定喜觀察    大威放焰光

經數: 四七九

經名: 善思意子經卷上

頁數: 六○六

上      欄

右足跨於□    欲入此城門

阿□今觀此    天衆在虛空

歡喜歌嘯聲    弄諸衣服等

決定利益世    最勝諸衆生

右足跨於□    欲入此城門

今此大城內    相向起慈心

各各共喜歡    如父母愛子

決定大福聚    衆德莊嚴身

右足跨於□    欲入此城門

又男夫婦女    將種種香花

滿□四面飄    心生大歡喜

決定大自在    福德華莊嚴

右足跨於□    欲入此城門

天人華所散    悉遍滿虛空

處處雨衆香    微妙甚可[&FFFF]#

決定世善逝    大福慧入城

爲利益衆生    所以今來到

爾時善思懷抱□母. 聞其童子自口所說如

此偈已. 心生恐怖身毛悉□. 支節戰掉不能

自持. 安彼童子於樓閣上置已. 卽作如是思

惟. 此子何也. 爲天爲龍爲是夜叉. 爲是羅刹

爲鳩槃□. 爲毘舍遮爲緊陀羅. 或復爲是摩

[&FFFF]#羅伽. 如此之言非是世間瓔孩所說. 時彼

□母卽一定住不敢動移. 亦不起行不敢大

語. 細喘低頭默然察聽

爾時世尊漸漸行近善思離車童子家. 入

彼街巷至於其家門前止住. 而是善思離車

童子. 遙見世尊在於閣下. 見已卽便從高樓

上投身向佛. 是時善思離車童子. 以佛神力

中       欄

在於空中□然而住. 卽以偈而白佛言

世尊住智中    最勝者住此

利諸衆生故    願受我蓮花

爾時世尊卽還以偈. 報於善思離車童子. 作

如是言

我所住實際    非衆生境界

彼際無所有    是際如實相

爾時世尊說是語已. 離車童子復更以偈. 而

白佛言

世尊云何住    於此眞實際

此際旣無有    無有何所住

爾時善思離車童子說是語已. 佛復以偈而

更報言

如際實際者    彼際是如來

如彼實際住    我住彼亦然

如實際諸佛    其體一無殊

如彼眞實際    我作如是住

爾時世尊說是語已. 善思童子復更以偈. 重

白佛言

非際際非際    此際有何相

作何等方便    得名爲實相

爾時善思離車童子說是語已. 佛復以偈. 而

更報言

不可執際際    故言爲實際

彼際如虛空    虛空亦無相

爾時世尊說是語已. 善思童子還更以偈白

於佛言

希有眞實處    住處最上住

下       欄

願衆生住此    如諸佛所住

爾時善思離車童子說此偈已. 一心合掌而

白佛言. 惟願世尊. 慈愍我故受此蓮華. 爾

時世尊爲欲憐愍善思離車孩童子故受彼蓮

華. 佛受華. 時是時善思離車童子. 歡喜踊躍

發是願言. 籍此善根我於來世. 若當證得阿

□多羅三□三菩提已. 如今世尊. 爲於一切

衆生說法. 然其法中諸凡夫法及阿羅漢. 一

切聖法皆不可得. 爾時長老舍利弗同在集

會聞是語已. 於大衆中卽問善思離車童子

作如是言. 離車童子. 汝向所言我當證彼如

是法已. 爲諸衆生說於彼法. 云何說法彼法

云何. 爾時善思離車童子. 卽以偈答舍利弗

言

彼法無有佛    及諸聲聞得

我當證是法    爲諸衆生說

彼法無處所    亦復無去來

智者如是知    法之本體性

過去一切佛    現在無上尊

無不如是知    入無餘寂滅

彼中無法界    衆生界亦無

如是之邊際    世間無入者

法界惟名字    字從分別生

分別無分別    究竟不可得

爾時長老富婁那彌多羅尼子. 卽於衆中還

以偈問善思童子. 作如是言

童子汝云何    能學解此法

甚深無譬喩    諸智者所迷

汝今身未行    已作如是辯

經數: 四七九

經名: 善思童子經卷上

頁數: 六○七

上         欄

能對最第一    智慧大聲聞

汝體如眞金    遍皆巧知解

顯赫此城巷    如月處虛空

爾時善思離車童子卽還以偈. 答於長老富

婁那彌多羅尼子. 作如是言

尊者今言生    此生無有處

諸法無生故    當生此是何

諸法旣無生    何者名眞體

此我說本性    一切諸法無

法及法本性    二俱不可得

二旣不可得    此法諸佛說

是名最上輪    鹿苑中前轉

虛空□擧已    令覺多聲聞

唯鳴於法聲    衆生多□惑

乘方便及者    當說如眞實

言生及死者    是名凡夫境

此之顚倒見    富婁那未盡

生死及彼此    世間人言語

無言語法中    假以語言說

爾時長老富□那彌多羅尼子. 聞此偈已歡

喜稱讚. 卽便白佛作如是言. 希有婆伽婆. 希

有修伽陀. 此之善思離車童子. 乃有如是甚

法智慧難可度量. 是時佛告富婁那言. 如是

如是. 汝富婁那如汝所說

爾時世尊. 問於善思離車童子作如是言. 善

思童子. 汝今欲爲何誰證於阿□多羅三□

三菩提. 是時善思離車童子. 卽以偈頌而答

佛言

佛最勝世尊    知而故問我

中       欄

欲爲誰著鎧    今當眞實宣

我無所爲人    亦無著鎧者

甚深上法中    無受化衆生

衆生非衆生    一切皆無有

此處不迷惑    彼名爲世尊

如是生解法    如實際常處

非一非無異    此甚深最上

我當令覺衆    彼衆生亦無

衆生體旣無    彼中何有智

智慧及衆生    性畢竟非有

若能如是解    彼名世智人

爾時善思離車童子. 說是偈已而白佛言. 大

聖世尊. 我若當來自覺了知如是法已. 爲諸

衆生作如是說. 是時長老阿難比丘. 於大衆

中卽從座起而白佛言. 世尊. 希有婆伽婆. 希

有修伽陀. 此之善思離車童子乃能如是宣

說甚深微妙法句. 不染著句無倚著句. 此深

法中天人世間恐怖迷沒. 世尊. 如是實性甚

深法中誰不欲行. 惟有昔於甚深法中有因

緣者乃能生信. 爾時阿難欲重宣此義. 而說

偈言

猶如聚眞金    遙觀妙顯赫

此善思童子    處在大衆中

譬如須彌山    安住於海內

如是善說法    彌覆此世間

無有及非無    善思童子說

如是彼實際    實際亦空無

汝今說此時    不曾生恐怖

善思汝如是    我云何得知

下          欄

爾時善思離車童子聞是語已. 卽還以偈報

阿難言

我已誓捨身    著此無爲鎧

無望故心道    多聞如是知

爲五欲所迷    墮於可畏獄

今見無上尊    我云何不喜

世尊大慈愍    化度諸衆生

我身不墜傷    今在佛前住

虛空及我體    此二悉是無

身及空旣無    云何當畏壞

佛身及空體    眞實不可分

能有此忍心    彼中無怖畏

虛空及大地    眞如中悉無

我今眞實知    是故無恐怖

虛空遍大地    畢究不可得

無眞無生故    眞實無驚畏

虛空無有高    下處亦無有

如是法知者    彼無虛可驚

爾時善思離車童子說是偈已. 佛卽問言. 善

思童子. 汝不畏耶. 是時善思卽答佛言. 善哉

世尊. 我實無畏. 佛復更問善思童子. 汝不

恐耶. 善思答言. 善哉世尊. 我實無恐. 佛復問

言. 善思童子. 汝不怖耶. 善思答言. 善哉世

尊. 我實不怖

爾時世尊讚善思言. 善哉善哉. 善思離車. 眞

實善哉. 汝今乃能如是不畏不恐不怖. 佛因

此事卽爲善思. 而說偈言

有有故怖生    彼有不可得

能定此忍者    被卽近菩提

經數: 四七九

經名: 善思童子經卷上

頁數: 六○八

上       欄

取相言衆生    而衆生無有

能如是了達    彼卽住眞乘

菩提無得人    不得得不得

離此得不得    恐怖心則無

若能如是知    有無皆不住

善思汝當識    此路趣菩提

爾時世尊說此偈已. 復告善思作如是言. 善

思童子. 是故菩薩摩訶薩等. 若欲速疾安樂

得成阿□多羅三□三菩提者. 當應須念常

相樂相我相淨相. 及衆生相壽命養育福伽

羅相. 此相卽是阿□多羅三□三菩提眞正

直路. 善思童子. 我於往昔發心行於菩薩行

時. 常念此路. 以是義故我乘此路得至菩提.

然其路無有一法而可得者. 此卽是我無

上菩提

爾時世尊欲重宣此義. 而說偈言

我雖說常相    其常非是有

旣知無有常    卽無有諍競

有著樂相者    樂亦無眞實

此是顚倒見    分別福伽羅

若知諸法眞    各各無集處

彼等不作相    命及福伽羅

路非是菩提    非路亦復爾

我說此本性    諸法無處所

本性及衆物    智者不分別

善思汝當知    此路向菩提

若著如是路    彼佛非行道

若著有相者    彼不知諸法

亦不能乘乘    諸佛所憐愍

無有人能行    此寂甚深處

中        欄

一切處無物    彼物不可物

旣無有物故    彼樂無處生

諸樂及諸苦    此路如虛空

能得如是覺    彼心得解脫

我雖說我相    此法亦無有

旣無有我所    亦復無有智

旣無有智知    此卽智境界

壽命分別有    其相畢竟空

無有言知者    小智卽迷惑

我相及壽命    本性非是有

本性及諸物    此愚癡境界

彼等不能近    不思議佛乘

不聞深經典    復不讀誦持

此經典不說    無有諸法相

我不得諸法    說處亦復無

我昔坐道場    無一智可證

此智我如是    菩提不可得

菩提及道場    此二無證者

凡夫輩分別    諸佛說諸法

此是假名字    諸佛甚深處

甚深及諸佛    此是魔境界

不聞此經典    佛世尊所說

彼等不知味    諸法利益處

菩薩行苦行    其行無知故

言佛及菩提    此二不可見

如是思惟已    妄言諸佛說

稱有諸境界    倚之而生著

旣有染著處    彼等不見我

若有諸衆生    成就甚深智

下        欄

彼等大唱說    諸佛不思議

是故汝善思    欲知甚深法

精勤當用心    卽知法眞實

彼法實無□    故名爲甚深

如是說之時    名爲不可得

衆生顚倒見    此非彼境界

非以禪定心    可知眞實義

三昧非三昧    空中不可得

此非智境界    無智亦復然

雖令覺彼際    亦非智境界

此法從緣有    甚深卽能入

若有樂寂靜    則無有彼此

若心能信樂    正說此經處

彼非一佛邊    昔種諸善根

於多諸佛所    乃能受持此

爾時世尊說此偈已. 復告善思離車童子作

如是言. 善思童子. 以是義故. 諸大菩薩摩訶

薩等. 一切應當著如是鎧. 於世間中所有恐

怖驚畏之處. 應於彼中不生驚畏恐怖之意.

發於此心如是著鎧. 是時善思卽白佛言. 大

聖世尊. 我信如是而世間中所不信處

爾時世尊復告善思童子. 有諸菩薩摩訶薩

等行於甚深. 有如是相有如是瑞有如是形.

彼等一切諸善丈夫. 觀於世間無有諸法可

優劣者. 旣見一切諸法平等無有優劣. 如是

知已而心不畏不怖不驚

斷一切諸法如是知已而不驚. 不斷一切諸

法如是知已而不怖

有一切諸法如是知已而不驚. 無一切諸法

經數: 四七九

經名: 善思童子經卷上

頁數: 六○九

上        欄

如是知已而不畏

聚一切諸法如是知已而不驚. 散一切諸法

如是知已而不畏

和合一切諸法如是知已而不驚. 不和合一

切諸法如是知已而不畏

嫌一切諸法如是知已而不驚. 不嫌一切諸

法如是知已而不畏

思念一切諸法如是知已而不驚. 不思念一

切諸法如是知已不畏

造作一切諸法如是知已而不驚. 不造作一

切諸法如是知已而不畏

境界一切諸法如是知已而不驚. 非境界一

切諸法如是知已而不畏

歡喜一切諸法如是知已而不驚. 非歡喜一

切諸法如是知已而不畏

世諦一切諸法如是知已而不驚. 非世諦一

切諸法如是知已而不畏

寂靜一切諸法如是知已而不驚. 非寂靜一

切諸法如是知已而不畏

解一切諸法如是知已而不驚. 不解一切諸

法如是知已而不畏

持戒一切諸法如是知已而不驚. 破戒一切

諸法如是知已而不畏

明一切諸法如是知已而不驚. 無明一切諸

法如是知已而不畏

有名一切諸法如是知已而不驚. 無名一切

諸法如是知已而不畏

一切法出如是知已而不驚. 一切法不出如

是知已而不畏

中        欄

一切法怖如是知已而不驚. 一切法不怖如

是知已而不畏

一切法生如是知已而不驚. 一切法不生如

是知已而不畏

一切法死如是知已而不驚. 一切法不死如

是知已而不畏

一切法菩提如是知已而不驚. 一切法非菩

提如是知已而不畏

一切法涅槃如是知已而不驚. 一切法非涅

槃如是知已而不畏. 能作如是說法之時. 是

名菩薩不畏不驚不恐不怖

爾時世尊說是語已. 欲爲善思重宣此義. 而

說偈言

一切法無有    眞如不迷惑

諸法無有故    彼相卽寂滅

諸法無優劣    此彼悉皆無

一切法無故    眞實亦復無

諸法有優劣    此彼亦各無

諸法旣悉空    則無有諍競

一切法旣無    本性何有性

其性無有故    云何有壞滅

諸法有斷耶    智者無此念

但假有斷名    心斷處不得

欲斷一切法    微細心覓無

女末及衆多    諸法皆無有

諸法無有者    此亦是言說

彼中如是無    但有中示現

一切法無形    但有相中現

有有及無有    一切皆假名

下      欄

一切法有合    示現不合者

眞如無合故    畢竟無有物

諸法無和合    無作無滅者

如是亦不得    諸法各各無

諸法不可得    彼等前際無

本際旣無故    故名爲實際

一切法歡喜    歡喜不可得

旣無有諸法    彼亦不可說

諸法無歡喜    彼等二皆無

眞如中無物    此是甚深相

一切法無嫌    眞如中無我

眞如無有故    彼無有嫌處

涅槃無讚歎    彼法不可得

諸法無有故    故名爲涅槃

諸法無明者    眞如中示現

此是假名說    是故名爲思

諸法無思者    此法無定處

是故無衆生    此是諸法體

一切法如幻    彼幻不可得

諸法不得故    說有爲諸行

諸法旣無爲    此彼眞如體

無有諸法處    故言無有邊

雖言有境界    境界實無有

而凡夫所說    故名爲境界

諸境界虛妄    故說無境界

說無有境界    是境界眞相

言一切法體    彼等無有數

彼等旣無有    寂定汝等知

無得言有得    示現有得處

經數: 四七九

經名: 善思童子經卷下

頁數: 六一○

上      欄

得無得之處    示現故有得

彼處無持戒    及破戒亦無

無行及無戒    如是諸法相

一切法悉無    故名爲無明

無有諸法故    汝當知是明

諸法名字者    彼名實無有

旣無有法名    當知是涅槃

說有受名者    以受故示現

是處無有受    故言受示現

無有爲有相    示現名爲有

諸法中離有    故言常無有

如見幻華已    愚癡言有相

有有無有知    是處知無惑

法生處不知    此二不可得

愚癡人故言    說此爲生處

諸法若有生    應說當有死

生處及死處    此二不可得

一切法皆空    諸法不可得

善思汝當知    我說如是法

菩提不可作    是處作者無

若當得菩提    應卽見三界

若分別菩提    彼不行菩提

行行及菩提    彼等無分別

一切有眞實    眞實無有處

眞實無得故    此是涅槃相

畢竟無出者    彼無處可得

無有諸物故    不滅復不滅

若能知此義    諸法無眞實

彼等無可生    卽不相諍競

中        欄

說此甚深法    若無恐怖時

汝應知彼人    眞實是菩薩

爾時世尊說此語已. 善思童子復更以偈. 重

白佛言

世尊利益我    出現於世間

說此法相時    我無有疑惑

今者具足滿    佛出不思議

我諸見網薄    今得脫魔網

我已斷生死    已住道場內

如來說相時    斷除我疑結

爲我說得處    □滅諸見等

無畏益世間    善去我心垢

善思童子經卷上

善思童子經卷下

隋天竺三藏□那□多譯

爾時世尊. 復告善思離車童子作如是言. 善

思童子. 此菩薩行無虛妄行. 善思童子. 此菩

薩行是哀愍行. 善思童子. 此菩薩行是無患

行. 能斷一切諸過患故. 慈憐一切諸衆生故.

善思童子. 此菩薩行甚深微妙無有相行. 善

思童子. 此菩薩行眞實能離一切欲相. 善思

童子. 此無欲行無愛憎故. 善思童子. 此菩薩

行一切衆生平等心行. 其心畢竟無所得故.

善思童子. 此菩薩行大慈悲行. 於一切法無

有得故善思童子. 此菩薩行大布施行. 無有

施故. 善思童子. 此菩薩行不虛□行. 不受一

下             欄

切後身報故. 善思童子. 此菩薩行無惱忍行.

現無諍故. 善思童子. 此菩薩行發誓願行. 捨

懶惰故. 善思童子. 此菩薩行是三昧行. 以寂

靜故. 善思童子. 此菩薩行是智慧行. 於一切

法無有得故. 善思童子. 此菩薩行是無畏行.

心無恐故. 善思童子. 此菩薩行是無□行. 成

就如來諸智力故. 善思童子. 此菩薩行是增

益行. 入智慧門無有著故. 善思童子. 此菩薩

行觀十方行. 無染著故

爾時世尊. 欲爲善思重宣此義. 而說偈言

無疑惑行者    爲諸菩薩說

疑惑及諸行    此二不可得

爲諸菩薩說    有行無行處

若知此行處    彼等無諍競

攝受一切法    爲諸菩薩說

無所有得處    此行最爲上

我行此行處    彼則顚倒上

旣住顚倒行    彼無有畏處

此雖名諍行    彼諍不可得

若能如是知    彼行最上乘

此乘無有驚    佛乘最爲上

驚及無驚怖    一切法假名

雖說諸行處    一切不可得

一切旣不得    彼行最爲上

此行甚深行    愍於一切法

愍及甚深行    皆從皆別生

甚深及諸行    是處二俱無

若知此際者    彼於法無沒

諸法無可染    非法亦復然